העשור השני של המאה ה-19

[ממוזער|380px| '''משמאל למעלה, עם [כיוון השעון:**: ב-1815 נערך [[קרב ווטרלו]] אשר היה לקרב המכריע שהביא דה פקטו לסיום [[המלחמות הנפוליאוניות]] והוביל לנפילת [[הקיסרות הראשונה|האימפריה של נפוליאון]] ; [[מלחמת רוסיה–צרפת (1812)|פלישתו של נפוליון לרוסיה ב-1812]] הייתה לאבן דרך במלחמות הנפוליאוניות אשר בעקבות הפלישה הצטמצמו צבאותיה של צרפת ובעלות בריתה באופן מהותי ; במהלך העשור הומצא [[מסכת (מכשיר רפואי)|הסטטוסקופ]], כאשר אב הטיפוס הראשון פותח על ידי הממציא הצרפתי [[רנה לאנק]]. המצאתו הוכחה כחידוש ששינה את [[רפואה|תהליכי האבחנה הרפואיים ומדעי הרפואה]] באופן כללי ; בשנת 1815 מתפרץ הר הגעש [[טמבורה]] בהתפרצות הגעשית הגדולה ביותר במהלך ההיסטוריה המתועדת, אשר גרמה ליותר מ-90 אלף מקרי מוות, לרעב כבד, ולסדרת חורפים קשים במיוחד במהלך השנים הבאות, במהלך תקופה שזכתה לכינוי [[שנה ללא קיץ]]. ההשפעה הגלובלית של האירוע גרמה לכך שזו נחשבת להתפרצות הגעשית המשפיעה ביותר והגרועה ביותר בהיסטוריה ; [[מלחמת 1812]] נערכת באמריקה הצפונית בין ארצות הברית לבריטניה על רקע המלחמות הנפוליאוניות בין בריטניה לצרפת. ארצות הברית ניסתה לנצל את מעורבותה המוגברת של בריטניה באירופה על מנת לפלוש לקנדה ; [[השביט הגדול של שנת 1811]]  היה גלוי לעין הבלתי מזוינת במשך כ-9 חודשים ; [[תאוריית הצבעים של גתה]] פותחה בגרמניה ופורסמה לראשונה במהלך העשור ; לאחר שהטכנולוגיה פותחה בעשור הקודם, בעשור זה [[תאורת גז|תאורת הגז]] החלה להיות מיושמת באופן נרחב במערכות עירוניות ברחבי העולם, ובעיקר [[פנס רחוב|כפנסי רחוב]].]]

**העשור השני של המאה ה-19** הוא העשור שהחל ב-[[1 בינואר]] [[1810]] והסתיים ב-[[31 בדצמבר]] [[1819]].

בעשור זה נמצאים בעיצומם מספר תהליכים בולטים.

באירופה, [[קונגרס וינה]] חותם את סיומן של [[המלחמות הנפוליאוניות]] בהפסד [[הקיסרות הראשונה|צרפתי]], ומגדיר מחדש את יחסי הכוחות באירופה, בניסיון לבלום את מגמת ה[[ליברליזציה]] שקידמה צרפת של אחרי [[המהפכה הצרפתית]], ולהחזיר את העוצמה הפוליטית ל[[מונרכיה|מלוכה]].

ב[[אמריקה הלטינית]] מתחיל [[היסטוריה של אמריקה הלטינית#המאה ה-19: ממושבות אירופאיות למדינות עצמאיות|גל של דה-קולוניזציה]] והשתחררות של [[מדינת לאום|מדינות לאום]] מה[[אימפריה|אימפריות]] האירופאיות.

באסיה רצף ניצחונות מהיר מעביר לידי [[האימפריה הבריטית]] את מרבית שטח [[תת-היבשת ההודית|תת היבשת ההודית]].

מבחינה טכנולוגית, בעשור זה מתחיל השימוש ב[[אוניית קיטור|ספינות הקיטור]] ומודגמת הנסיעה הביצועית הראשונה של [[קטר (רכבת)|קטר]] ה[[קיטור]].

== אירועים בולטים בעולם ==

=== מלחמות ===
[[קובץ:Battle of Waterloo 1815 (cropped).PNG|310px|ממוזער|[[קרב ווטרלו]] (1815) היה הקרב המכריע שהביא, דה פקטו, לסיום המלחמות הנפוליאוניות]]
[[קובץ:BurningofWashington1814 (version with less contrast).jpg|260px|ממוזער|19 באוגוסט 1814 - בריטניה כובשת ושורפת את וושינגטון בירת ארצות הברית כולל [[הבית הלבן]] ו[[הקפיטול]]]]
* 1803 - 1815: **המלחמות הנפוליאוניות** - סדרה של עימותים עולמיים שהתרחשו בעיקר באירופה, אך גם במזרח-התיכון, צפון אפריקה ו[[האוקיינוס האטלנטי]]. בכל אחד מהם עמדה צרפת מול קואליציה משתנה של בעלות-ברית, שהתנגדו למסעות הכיבושים שערכה. המלחמות נמשכו עם הפוגות קצרות עד שנת 1815. הן שינו ללא היכר את הצבאות האירופאיים, ונערכו בקנה-מידה רחב שלא נודע כמוהו, בעיקר בשל שיטת גיוס חובה להמונים שאומצה לראשונה.
* 1813-1894: **מלחמת רוסיה–פרס** - אחת המלחמות הרבות בין [[ממלכת פרס|האימפריה הפרסית]] לבין [[האימפריה הרוסית|רוסיה הקיסרית]], אשר החלה כ[[מחלוקת טריטוריאלית]]. המלחמה הסתיימה בשנת 1813, בתיווך [[האימפריה הבריטית|בריטי]], כאשר פרס ויתרה על [[גאורגיה]] לטובת רוסיה הקיסרית, וכן על השטחים באזור [[דאגסטן]], וחלקים מ[[ארמניה]].
* 1810 - 1821: **מלחמת העצמאות של מקסיקו** - במלחמה השיגה מקסיקו את עצמאותה משלטון האימפריה הספרדית, ששלט בה 300 שנים (משנת 1521). המלחמה החלה כמרידת איכרים כנגד אדוניהם, והסתיימה בעצמאותה של מקסיקו.
* **מלחמת העצמאות הצ'יליאנית** (1810 - 1821) -
* 1818-1811: **המלחמה הווהאבית-עות'מאנית** – לאחר שבעשור הקודם החלו הסעודים לכבוש שטחים של [[האימפריה העות'מאנית]], מביסים העות'מאנים את [[בית סעוד]], משיבים לידיהם את השטחים שנכבשו, ומביאה את הממלכה הסעודית הראשונה לקיצה, זמנית.
* 1812 - 1815: **מלחמת 1812** - מלחמה שהתרחשה בצפון אמריקה בין [[ארצות הברית]] ל[[בריטניה]] על רקע [[המלחמות הנפוליאוניות]] בין בריטניה ל[[צרפת]]. ארצות הברית ניסתה לנצל את מעורבותה המוגברת של בריטניה באירופה ולפלוש ל[[אמריקה הבריטית]] ([[קנדה]]). האמריקאים פלשו לקנדה ארבע פעמים, ובתגובה הבריטים פשטו על ערים שונות על חופי ארצות הברית, בהם גם הבירה [[וושינגטון די. סי.|וושינגטון]].
* 1813: **הפלישה הבורמזית** – ממלכת [[בורמה]] כובשת את ממלכת [[מניפור]] ושטחים נוספים המקרבים אותם לשטחי הבריטים ב[[בנגל]]. בהמשך העשור ממשיכים הבורמזים בהתקפותיהם ומנסים, ללא הצלחה בשלב זה, לכבוש את גם ממלכת [[אסאם]].
* 1820-1813: **השתלטות הסיקים על פנג'אב**  – אימפריית ה[[סיקיזם|סיקים]] מנצחת במספר קרבות ומשתלטת על שטחים נוספים במרכז אסיה.
* 29.6.1815-20.5.1815: **המלחמה הברברית השנייה** – לאחר ניצחון של [[ארצות הברית]] ב[[המלחמה הברברית הראשונה|מלחמה הברברית הראשונה]], מנצלים שליטי [[טריפוליטניה העות'מאנית|טריפוליטניה]], [[אלג'יריה העות'מאנית|אלג'יריה]] ו[[השושלת העלווית|מרוקו]] את [[מלחמת 1812]] כדי לקרוא תגר על תוצאות המלחמה. המלחמה השנייה מסתיימת בהסכם שלום שהאמריקאים כופים על שליטי [[צפון אפריקה]], הסכם המסדיר את זכותם של האמריקאים לתנועה חופשית בים התיכון, ללא [[דמי חסות]].
* 1818-1817: **מלחמת בריטניה-מראטה השלישית**  – עשורים של מתיחות ומאבקים בין [[האימפריה המראטהית]] ל[[האימפריה הבריטית|אימפריה הבריטית]] מסתיימים ברצף ניצחונות בריטי מהיר, המוביל להשתלטות בריטניה על שטחי האימפריה והשלמת כיבושה של עיקר שטחה של [[תת היבשת ההודית]].
* 1819-1817: **מלחמת זולו–נדוואנדווה**  – תחת המלך [[שאקה]], מתאחדים תחת בני ה[[זולו]] מספר שבטים, שיוצרים את [[היסטוריה של הזולו#משאקה עד הכיבוש הבריטי|ממלכת זולו]] ומנצחים את שבט הנדוואנדווה, הדומיננטיים באזור עד אותה עת. השתלטותם של הזולו על האזור גורמת לנדידת שבטים המשפיעה על המרקם החברתי גם באזורים סמוכים לא מעטים.

=== סכסוכים פנימיים ===
* 1818-1816: [[מלחמת סמינולה]]  – ברית בה שבט [[סמינולה]]  האמריקאי ועבדים [[אפרו-אמריקאים]] נמלטים נלחמים ב[[צבא ארצות הברית]] במטרה להגן על שטחיהם ב[[פלורידה]].

=== אירועים פוליטיים בולטים ===
* 1810: לאחר פלישת [[נפוליאון בונפרטה|נפוליאון]] ל[[ספרד]], מפסיקות חלק מה[[קולוניה|מושבות]] ב[[אמריקה הלטינית]] להעביר את המס הקבוע ל[[האימפריה הספרדית|אימפריה הספרדית]]. בהדרגה מצטרפות לכך טריטוריות נוספות. זהו צעד משמעותי של [[דה-קולוניזציה]] מהאימפריה הספרדית.
* 19 באפריל 1810: תושבי [[ונצואלה]] מדיחים את המושל הספרדי
* 1810: [[צ'ינג שי]], בראש הצי ה[[שוד ימי|פיראטי]] הגדול בהיסטוריה, מקבלת את ההסכם מצד [[שושלת צ'ינג|שלטון צ'ינג]], ומפרקת את הצי בתמורה לחנינה לכלל הפיראטים בצי.
* 1815-1810: [[המהפכה הסרבית]] – ההתקוממות ה[[סרבים|סרבית]] מין העשור הקודם דוכאה בשנת 1813 על ידי [[האימפריה העות'מאנית]], אולם חודשה בשנה שלאחר מכן והסתיימה לבסוף ב[[אוטונומיה]] חלקית שנתנו העות'מאנים לסרבים, [[נסיכות סרביה]].
* 14 בינואר 1813: [[אמנת קיל]] - דנמרק מסכימה להעביר את [[נורווגיה]] לשוודים, בתמורה ל[[פומרניה]].
* 1813: בעקבות התחזקותם הפוליטית של ה[[אוונגליזם|נוצרים האוונגליסטים]] ב[[אנגליה]], ו[[האימפריה הבריטית]] מסירה את הגבלתה על פעילות [[מיסיון|מיסיונרית]], וזו גורמת להשפעה נוצרית ברבות מהקולוניות הבריטיות.
*1814: [[האימפריה הבריטית|בריטניה]] חותמת חוזה עם [[ממלכת פרס|פרס]] לפיו הצבא הבריטי יסייע לפרס במידה ותותקף על ידי מעצמה אירופית.
*1815: [[קונגרס וינה]] - מגדיר מחדש את מאזן הכוחות באירופה בתום [[המלחמות הנפוליאוניות]].
*1815 ואילך: [[הקונצרט של אירופה]]  - כינוי לתקופה בה מעצמות אירופה יוצרות "מאזן עוצמה" בניסיון להבטיח [[הרסטורציה האירופית|רסטורציה]]. המעצמות מנסות לקבל בהסכמה משותפת את ההחלטות החשובות ביותר לגורל אירופה.
*22 בפברואר 1819: ספרד מוכרת את [[פלורידה]] לארצות הברית.
*בסוף העשור מגמה [[ליברליזם|ליברלית]] ב[[האימפריה הרוסית|אימפריה הרוסית]] שהחלה תחת שלטונו של [[אלכסנדר הראשון, קיסר רוסיה|אלכסנדר הראשון]], מתהפכת, נגנזים הניסיונות לקדם [[חוקה]], ומהלכים של [[חינוך ממלכתי|חינוך ציבורי]] ו[[מוסד להשכלה גבוהה|השכלה גבוהה]] שקודמו באימפריה מתבטלים. ספרי מדע המתבססים על [[רציונליזם]] נאסרים לשימוש רשמי, ויוצאת הוראה להתבסס אך ורק על ספרי קודש.
* לאורך העשור המדינות הצעירות של [[אמריקה הלטינית]] מנסות לכונן משטר [[רפובליקה|רפובליקאי]] ומכוננות [[חוקה|חוקות]], כאשר חלק מחוקות אלו מציגות רעיונות מתקדמים יחסית לתקופה הנוגעים ל[[זכויות אזרח]]. עם זאת, משטרים ראשוניים אלו סובלים מחוסר יציבות ולא מעריכים ימים, ובהדרגה מתחזק מעמדן של [[אליטה|אליטות]] מקומיות חדשות שנכנסות לחלל הריבוני וה[[ריכוזיות של שליטה|ריכוזי]] שמותירים אחריהם הספרדים, ונוצרות מסורות ראשוניות של רפובליקות היברידיות.

=== קולוניאליזם ואימפריאליזם ===
* 20 בפברואר 1810 – הרוסים מדיחים את [[סולומון השני, מלך אימרתי]], ומספחים את [[ממלכת אימרתי]] ל[[האימפריה הרוסית|אימפריה הרוסית]].
*1819 – האימפריה הבריטית משתלטת על [[האימפריה המראטהית]], [[האימפריה הראג'פוטית]] ו[[ממלכת קאנדי]]  ובכך משלימה את שליטתה על מרבית תת-היבשת ההודית.

=== דה-קולוניזציה והשגת עצמאות ===
* 20 ביולי 1810 – [[קולומביה]] מכריזה על עצמאותה מספרד
* 18 בספטמבר 1810 – [[צ'ילה]] מכריזה על עצמאותה מספרד
* 14 במאי 1811 – ספרד מעניקה עצמאות ל[[פרגוואי]]
* 5 ביולי 1811 – [[ונצואלה]] מכריזה על עצמאותה מספרד
* 2 בדצמבר 1813 – [[הולנד]] מכריזה על עצמה כעל ממלכה עצמאית מצרפת, בראשות [[וילם הראשון, מלך הולנד]]
* 9 ביולי 1816 – [[ארגנטינה]] מכריזה על עצמאותה מספרד
* 12 בפברואר 1818 – [[צ'ילה]] מכריזה על עצמאותה מספרד

== תנועות חברתיות ופוליטיות ==

* **תנועות לאומיות** - בשנים אלו פעלו באירופה תנועות לאומיות שונות. אירופה שלאחר סיום [[המלחמות הנפוליאוניות]] חוותה שינויים שונים מבחינה מדינית, אשר היו צעד נוסף בדרך למהפכות ה[[לאום|לאומים]] שיתרחשו בעשורים הבאים.
***פרייקור** - לקראת סוף [[המלחמות הנפוליאוניות]], לאחר כניעתם של צבאותיהם של מדינות [[גרמנים|גרמניות]] לאחר שהפסידו בכמה מהקרבות, החלה התארגנות של [[מיליציה|מיליציות]] שהתנדבו להילחם מתוך [[אידאולוגיה]] של [[לאומיות]], [[פטריוטיות]] ו[[לאומנות]]. יחידות אלו, שהבולטת שבהם היא [[הפרייקור של ליצו]], הפכו בהמשך לחלק מה[[אתוס]] הלאומי הגרמני כהמחשה אידילית לאחדות האדם עם מדינתו, ואף השפיעו עמוקות על [[זהות לאומית|הזהות הלאומית]] הגרמנית. כך למשל, צבעי [[דגל גרמניה|הדגל הגרמני]] נקבעו בהשראת הפרייקור של ליצו.

== התנקשויות, חיסולים, וניסיונות התנקשות ==

== אסונות ==
=== אסונות טבע ===
* 16 בפברואר 1810 – רעידת אדמה חזקה בכרתים. דווח על כ-2,000 הרוגים
* 10 באפריל 1815 – התפרצות הר הגעש [[טמבורה]] באי סומבווה שבאינדונזיה, גורמת למותם של כ-92,000 איש (10,000 באופן ישיר והיתר מרעב ומ[[כולרה]]); ההתפרצות נמשכה כשבוע
* 16 ביוני 1816 – רעידת אדמה חזקה בהודו - כ-1500 הרוגים
* 1812, 1818-1816: לאורך העשור הכו באפריקה גלים של תקופות [[בצורת]]. בהמשך לבצורת ממושכת בעשור הקודם, ההשפעה המצטברת של הבצורות הייתה הרסנית ובמחקר נקשרות הבצורות לעיתים כגורם מחולל למאבקים שונים ביבשת.

=== בריאות ===
* 1815: התפרצות [[דלקת קרום המוח]] ב[[מרכז אירופה]].
* 1817–1824: [[מגפת הכולרה הראשונה]] המתועדת מתפרצת באזור [[בנגל]], ומתפשטת ל[[הודו]] ומשם לאזורים נוספים בהם [[סין (אזור)|סין]] ו[[האימפריה הפרסית|פרס]].


== מדע וטכנולוגיה ==

* 1810: **תאוריית הצבעים של גתה** - מוצגת בספרו של [[יוהאן וולפגנג פון גתה]] "תאוריות הצבע".
*1812: **אוניית קיטור** - שימוש מסחרי ראשון מתקיים ב[[פנסילבניה]], ארצות הברית.
*1812: **קטר הסלמנקה** - תכנונו של ה[[קטר (רכבת)|קטר]], שמוכיח את הכדאיות המסחרית של הנעה באמצעות קיטור, הראשון שמשלב שני [[צילינדר (הנדסת מכונות)|צילנדרים]] והראשון שהצליח להמיר תנועה סיבובית במסילה לתנופה קדימה.
*1816: [[מסכת (מכשיר רפואי)|**מסכת (סטטוסקופ)**]] - מומצא על ידי [[רנה לאנק]], ומפותח בהמשך המאה על ידי חוקרים נוספים.
* 1818: **אופניים** - הדגם הראשון המתועד של אופניים מוצג לציבור בפריז בשנת 1818 על ידי הברון הגרמני [[קארל פון דרייס]]. אופניים אלה הונעו על ידי דחיפה של רגלי הרוכב כנגד הקרקע, ונודעו כ"אופני דחיפה", או דרייסין על שם ממציאם. לאופני הדחיפה היו שני גלגלים אשר נעו באותו קו, ואשר חוברו על ידי מסגרת עץ. הרוכב ישב בפיסוק בין שני הגלגלים כשכפות רגליו מגיעות אל הקרקע ודוחפות את האופניים, בעוד שההיגוי נעשה בגלגל הקדמי.

<gallery widths="190px" heights="190px" perrow="5">
File:Draisine1817.jpg|אופני הדחיפה של דרייס
File:GoetheFarbkreis.jpg|[[גלגל הצבעים]] המקורי של גתה (שנת 1809)
</gallery>

== תרבות פופולרית ==

[[קובץ:Offterdinger_Rotkappchen_(2).jpg|170px|ממוזער|[[מעשיות האחים גרים]] מתפרסמות בהדרגה לאורך העשור]]
=== ספרות ===
* **ספרים בולטים שרואים אור לראשונה בעשור זה**: [[גאווה ודעה קדומה]] (1813), [[פרנקנשטיין (ספר)|פרנקנשטיין]] (1818)
* **מעשיות האחים גרים''' - מתפרסמות בהדרגה (1812, 1815) לאורך העשור.

## אישים בולטים
### מנהיגי עולם בולטים

### מדענים

### סופרים

## קישורים חיצוניים

## הערות שוליים

קטגוריה:המאה ה-19
קטגוריה:שנות ה-1810